Vasakule jääb mõisapark, mille lossiesine osa hävis mõne aasta eest tormis. Mõisa on nimetatud 1552. a., pärast Põhjasõda kuulus see Põltsamaa lossi juurde, 1725. a. alates Wolffi suguvõsale ning lõpuks Wahli perekonnale. Neogooti stiilis loss on ehitatud R. Guleke projekti järgi  1871.-81. a. Mõisate võõrandamise järel sai Lustivere lossist lastesanatoorium, hiljem haigla ja hooldekodu. Lossis leidub K. Pätsi kingitud mööblit.